बुलंदशहर हिंसा: घटनास्थल से 100 मीटर दूर स्कूल में बच्चों को समय से पहले दिया गया था मिड डे मील, शिक्षक बोले- घर भेजने का मिला था आदेश - News Vishesh | NewsVishesh.com
Home भारत बुलंदशहर हिंसा: घटनास्थल से 100 मीटर दूर स्कूल में बच्चों को समय...
बुलंदशहर हिंसा: घटनास्थल से 100 मीटर दूर स्कूल में बच्चों को समय से पहले दिया गया था मिड डे मील, शिक्षक बोले- घर भेजने का मिला था आदेश
उत्तर प्रदेश के बुलंदशहर में गोकशी के शक में हुई हिंसा के दिन वहां से 100 मीटर दूर स्थित स्कूल में बच्चों को समय से पहले ही मिड-डे मील दे दिया गया था। चिंगरावठी गांव में स्थित प्राथमिक और जूनियर माध्यमिक विद्यालय में तीन दिसम्बर को 150 से अधिक छात्रों को समय से पहले दोपहर 11 बजकर 15 मिनट पर मिड डे मील दे दिया गया था। स्कूल के शिक्षक प्रभारी ने बताया कि बच्चों को जल्दी भोजन खिलाने और तुरंत घर भेज देने के आदेश मिले थे। इसी गांव में तीन दिसंबर के दिन 400 लोगों की भीड़ का पुलिस के साथ टकराव हुआ था। मुश्किल से 100 मीटर दूरी पर हो रहे तनाव के बारे में अनजान, यह उन बच्चों के लिए असामान्य था, जिन्हें आमतौर पर स्कूल में दोपहर 12.30 बजे भोजन दिया जाता था।
स्कूल में रसोइये और मिड डे मील परोसने वाले राजपाल सिंह ने कहा, ‘उस दिन, हमें भोजन जल्द बांटने और बच्चों को घर भेजने के आदेश मिले थे।’ इस स्कूल में प्राथमिक कक्षाओं के 107 और जूनियर माध्यमिक के 66 बच्चें हैं। स्कूल सुबह नौ बजे शुरू होकर दोपहर तीन बजे तक चलता है। प्राथमिक स्कूल के शिक्षक प्रभारी देशराज सिंह ने बताया, ‘बच्चों को भोजन खिलाये जाने के बाद, उन्हें तुरंत घर भेज दिया गया।’
बुलंदशहर में तीन दिवसीय इज्तिमा (धार्मिक समारोह) में बड़ी संख्या में लोग जुटे थे। इसका आयोजन हिंसा स्थल से कुछ ही दूरी पर किया गया था। लेकिन स्कूल के निकट मुख्य सड़क वाहनों से जाम थी। सिंह ने कहा कि बाहर (मेरठ) से आए शिक्षकों को भी जल्द जाने के लिए कहा गया था ताकि ऐसा न हो कि वे यातायात जाम में फंस जाये।उन्होंने कहा कि सोमवार को स्कूल से हर कोई जल्दी चला गया था और बाद में जिला प्रशासन ने मंगलवार को सभी स्कूलों को बंद करने के आदेश दिये।
स्कूल दोबारा खुला तो नहीं पहुंचा कोई छात्र
जब बुधवार को स्कूल दोबारा खुले तो वहां कोई छात्र नहीं था और देशराज सिंह तथा उमा रानी ने अन्य स्टाफ के साथ उनका इंतजार किया।रानी ने कहा, ‘निश्चित रूप से सोमवार से गांव में जारी तनाव के कारण ऐसा था।’ उन्होंने उम्मीद जताई कि स्थिति में सुधार होगा और बच्चे स्कूल लौट आएंगे। बुलंदशहर में कथित गोकशी की घटना को लेकर हुई हिंसा के दौरान एक पुलिस निरीक्षक और 20 वर्षीय एक युवक की मौत हो गई थी। इस सिलसिले में चार लोगों को गिरफ्तार किया गया है।
Previous articleअगस्ता-वेस्टलैंड मामले पर भारतीय जनता पार्टी ने कांग्रेस पर जमकर हमला बोला
Next articleनोएडा प्रशासन ने भाजपा नेता की हत्या मामलें पर अन्य आरोपी पर लगाया रासुका